नगर पंचायत चुनाव 2015
नगर पंचायतों के 45 वार्डों में वोटिंग आज
भास्कर न्यूज | कोंटा/बीजापुर
स्थानीय निकाय के चुनाव के तहत नगरपंचायत कोंटा,भैरमगढ़ और भोपालपटनम में 28 दिसंबर की सुबह 7 से दोपहर 3 बजे तक वोट डाले जाएंगे। मतदान के बाद इवीएम को 31 दिसंबर तक कड़ी सुरक्षा के बीच स्ट्रांग रुम में रखा जाएगा।
चुनाव के लिए सरकारी तौर पर एहतियातन पूरे उपाए किए जा चुके हैं। सामान्य प्रेक्षक सहित व्यय प्रेक्षकों ने डेरा डाल दिया है। मतदाताओं के लिए मतदाता परिचय पत्र जरूरी कर दिया गया है। मतदान के लिए इवीएमों की जांच कर उन्हें मतदानकेंद्रों के लिए कड़ी सुरक्षा में रवाना किया गया है। हर नपं में 15-15 वार्ड में वोट डाले जाने हैं। किसी तरह के अप्रिय हालात से निपटने पुलिस का सुरक्षा बल चौकस रखा गया है।
कोंटा में दो मौसम में टक्कर
कोंटा में भाजपा की मौसम मुत्ती और कांग्रेस की मौसम जया के बीच मुकाबले की संभावना है। सीपीआई के तीसरे उम्मीदवार अंशु का कोई खास जोर नहीं है। भोपालपटनम में कांग्रेस के कामेश्वर राव, भाजपा के उगेंद्र वासम और निर्दलीय अरुण वासम के बीच मुकाबला होगा। भैरमगढ़ में कांग्रेस के सीताराम मांझी, भाजपा के दशरथ परबुलिया और निर्दलीय मनधर परबुलिया के बीच अध्यक्ष पद के लिए मुकाबला होगा।
कांग्रेस-भाजपा के उम्मीदवारों के बीच मुकाबला
bho_Deva bho_Deva bho_Deva hin_Deva hin_Deva bho_Deva hin_Deva hin_Deva